Val Camonica

Cwm yn ardal Alpaidd Lombardia yn Yr Eidal yw Val Camonica. Gorwedd yn rhan uchaf dyffryn Afon Oglio, i fyny'r afon o Lyn Iseo. Mae'r rhan fwyaf o'r cwm yn rhan o dalaith Brescia.

Mae Val Camonica yn enwog fel cartref y casgliad mwyaf o luniau carreg yn yr Eidal is-Alpaidd. Yno y cerfiwyd tua 250,000 o petroglyphiau ar gerrig gan aelodau o lwyth y Camunni o tua 8000 CC ymlaen. Maent yn cynnwys motifau cosmologaidd, ffigurol a chartograffaidd, weithiau'n lluniau unigol ond hefyd yn gyfuniadau o luniau sy'n ffurfio cyfresi anferth o olygfeydd hela a lluniau defodol.

Fe ddaethant i sylw'r byd am y tro cyntaf yn 1909, pan ddarganfu'r daearyddwr Bresciaidd Walter Laeng ddau betroglyph yn Pian del Greppe ger Cemmo. Ers y 1950au mae degau o filoedd o'r lluniau hyn wedi cael eu catalogio fel rhan o brosiect sy'n dal i fynd ymlaen heddiw. Yn 1979 ychwanegodd UNESCO y safle i'w rhestr o luniau ar garreg byd-eang.

bawd|dim|250px|Ardal Val Camonica

Parciau o graig celf
 N°  Name    Municipality    Coordinates   Petroglyphs 1. Parco nazionale delle incisioni rupestri di Naquane  Capo di Ponte  2. Parco archeologico nazionale dei Massi di Cemmo Capo di Ponte  3. Parco archeologico comunale di Seradina-Bedolina Capo di Ponte  4. Parco archeologico di Asinino-Anvòia Ossimo  5. Parco comunale delle incisioni rupestri di Luine Darfo Boario Terme   6. Parco comunale archeologico e minerario di Sellero  Sellero    7. Parco archeologico comunale di Sonico Sonico  8.  Riserva naturale Incisioni rupestri di Ceto, Cimbergo e Paspardo Ceto (Nadro)  Cimbergo   Paspardo 

Llyfryddiaeth
Emmanuel Anati, Camonica Valley (Llundain, 1965). Cyfieithiad o'r Ffrangeg La civilisation du Val Camonica (1960).

Categori:Celf gynhanesyddol
Categori:Dyffrynnoedd
Categori:Lombardia
Categori:Oes y Cerrig
Categori:Safleoedd archaeolegol yr Eidal
Categori:Safleoedd Treftadaeth y Byd yn yr Eidal